פתיחת עסק שהיא חברה בע"מ (בערבון מוגבל) משמעה התאגדות עסקית רשומה ברשם החברות שבמשרד המשפטים, המתנהלת כישות משפטית נפרדת מבעליה (יחיד או רבים). כלומר, יש אחריות נפרדת בין החברה בע"מ לבעלים בכל הנוגע לאפשרות לתבוע, להיתבע ולבצע פעולות נוספות. בבואכם לפתוח עסק שהוא חברה בע"מ תדרשו לעשות מספר צעדים מקדימים עוד בטרם תגיעו לרשם החברות: פתיחת עסק שהוא חברה בע"מ מחייבת בחירת שם לחברה, כתיבת תקנון חברה, מינוי דירקטור/ים וקביעת אחזקה של בעלי המניות. לאחר אישור הרישום יונפק לכם מספר חברה (ח.פ.). השלב הבא הוא פתיחת חשבון בנק לחברה בע"מ. מרגע פתיחת עסק כחברה בע"מ היא מחויבת לדווח על פעילותה לרשויות המס, כלומר לפתוח תיקים במע"מ, מס הכנסה ובביטוח לאומי. ההבדל המהותי בהתנהלות חשבונאית של חברה בע"מ הוא בכך שיש לנהל הנהלת חשבונות כפולה (דו-צדדית) ומדי שנה לערוך מאזן בוחן המשקף את המצב הפיננסי בעסק, לרבות הכנסות, הוצאות, התחייבויות ונכסים. בנוסף, על-פי חוק יש לערוך ביקורת באמצעות גוף חיצוני על הדוחות הכספיים השנתיים.